**Ypäjän kunta, vesihuoltolaitos** Tekla 25.6.2020 § 37, liite 5

**Palvelumaksut**

**Palvelumaksut on hyväksytty teknisen lautakunnan kokouksessa 25.6.2020**

Vesihuollon kustannusten korvaamiseksi Ypäjän kunnan vesihuoltolaitos perii vesihuoltolaitoksen taksassa mainittujen maksujen lisäksi tässä palvelumaksuhinnastossa mainittuja maksuja. Perittäviin maksuihin lisätään kulloinkin voimassa oleva arvonlisävero ja verokannan muutokset siirtyvät maksuihin ilman hinnaston tarkistamista.

**1 § Vesimittarin tarkistusmaksu**

Vesimittarin tarkistusmaksu peritään vesihuoltolaitoksen suorittamasta vesimittarin näyttämän tarkistamisesta, jos tarkistus tapahtuu liittyjän pyynnöstä ja todettu virhe on pienempi kuin yleisissä toimitusehdoissa on määritelty. Maksu määrätään tarkistuskertaa kohti. Tarkistusmaksun suuruus on: **100 € (alv 0 %) / tarkistuskerta, 124 € (alv 24 %) / tarkistuskerta**.

**2 § Vesimittarin luentamaksu**

Asiakas toimittaa laitokselle laskutusta varten tarvittavat lukematiedot laitoksen määrääminä aikoina. Vesimittarin luentamaksu peritään laitoksen suorittamasta luennasta, jos asiakas ei ole toimittanut mittarin lukemaa laitokselle määräajassa. Lisäksi luentamaksu voidaan periä, jos laitos lukee mittarin asiakkaan pyynnöstä. Vesimittarin luentamaksun yksikköhinta on: **25 € (alv 0 %)** **/ luentakerta, 31 € (alv 24 %) / luentakerta.**

**3 § Tonttijohtojen rakentamismaksut**

Laitos perii suorittamastaan tonttijohtojen rakentamisesta, kunnossapidosta, uudelleen rakentamisesta ja edellä mainittuihin kuuluvista maanrakennustöistä tonttijohtojen rakentamismaksuja. Laitoksen ja liittyjän vastuut tonttijohtojen rakentamisesta sovitaan laitoksen ja asiakkaan välisessä liittymissopimuksessa.

1) Laitoksen kiinteistön laskuun suorittamat työt (laitoksen ja asiakkaan välisen sopimuksen perusteella) peritään asiakkaalta laitokselle aiheutuneiden todellisten kustannusten mukaisesti lisättynä 12 %:n yleiskustannuslisällä.

2) Kiinteistön laitoksella teettämät työt peritään asiakkaalta laitokselle aiheutuneiden todellisten kustannusten mukaisesti lisättynä 12 %:n yleiskustannuslisällä. Perinnässä otetaan huomioon kulloinkin voimassa oleva arvonlisävero.

 **4 § Venttiilin sulkeminen ja avaaminen**

Vesihuoltolaitoksen suorittamasta venttiilin sulkemisesta ja avaamisesta peritään maksu. Venttiilin avaaminen ja sulkeminen voi tapahtua asiakkaan pyynnöstä tai laitoksen aloitteesta esim. vesihuollon yleisissä toimitusehdoissa tarkemmin säännellyissä tilanteissa.

Venttiilin sulkemis- ja avaamismaksun määräämisperusteet ovat seuraavat:

– Veden toimituksen keskeyttäminen asiakkaan maksuvelvollisuuden laiminlyönnistä.

 – Asiakkaan pyynnöstä aiheutuva venttiilin sulkeminen ja avaaminen.

Veloituksen perusteena olevat yksikköhinnat määräytyvät seuraavasti:

– **Venttiilin sulkeminen 25 € (alv 0 %), 31 € (alv 24 %).**

– **Venttiilin avaaminen 25 € (alv 0 %), 31 € (alv 24 %).**

**5 § Asiakkaan tilaamat työt**

Liittyjälle tai muulle asiakkaalle tehdyistä töistä, joita tässä hinnastossa ei erikseen mainita, peritään laitokselle aiheutuneet kustannukset liittyjältä tai muulta asiakkaalta laitokselle aiheutuneiden todellisten kustannusten mukaisesti lisättynä 12 %:n yleiskustannuslisällä. Laskutuksessa otetaan huomioon kulloinkin voimassa oleva arvonlisävero. Vesihuoltolaitoksen suorittamasta tonttijohtojen sulatuksesta peritään laitokselle aiheutuneet kustannukset liittyjältä tai muulta asiakkaalta laitokselle aiheutuneiden todellisten kustannusten mukaisesti lisättynä 12 %:n yleiskustannuslisällä. Laskutuksessa otetaan huomioon kulloinkin voimassa oleva arvonlisävero.

Muut perittävät maksut:

 – **Vesimittarin irrotus asiakkaan pyynnöstä 25 € (alv 0 %), 31 € (alv 24 %).**

– **Vesimittarin kiinnitys asiakkaan pyynnöstä 25 € (alv 0 %), 31 € (alv 24 %).**

**6 § Viivästyskorko ja perimiskustannukset**

Viivästyskorko on kulloinkin voimassa olevan korkolain mukainen korko.

Laskutuskustannuksina veloitetaan 5,00 euroa jokaisesta maksukehotuksesta. Muut perimiskustannukset peritään laitokselle perimistoimenpiteistä aiheutuneiden kustannusten mukaan